หุ้น,ทองสหรัฐปิดบวก/น้ำมันพุ่ง
ดาวโจนส์ปิดบวก 72.66 จุด ด้านราคาน้ำมันพุ่ง 1.28 ดอลล่าร์ ขณะที่ทองคำ บวก 9.60 ดอลล่าร์
3 ก.ย. 2559

ดาวโจนส์ปิดบวก 72.66 จุด ด้านราคาน้ำมันพุ่ง 1.28 ดอลล่าร์ ขณะที่ทองคำ บวก 9.60 ดอลล่าร์ 
ดัชนีเฉลี่ยอุตสาหกรรมดาวโจนส์ปรับตัวเพิ่มขึ้น 72.66 จุด หรือ 0.39% ปิดที่ 18,491.96 จุด ดัชนี เอสแอนด์พี  500 เพิ่มขึ้น 9.12 จุด หรือ 0.42% ปิดที่  2,179.98 จุด และดัชนี แนสแดค เพิ่มขึ้น 22.69 จุด หรือ 0.43% ปิดที่ 5,249.90 จุด
ดัชนีดาวโจนส์ตลาดหุ้นนิวยอร์กปรับตัวเพิ่มขึ้นเมื่อคืนนี้ (2 ก.ย.) เนื่องจากนักลงทุนเชื่อว่า ธนาคารกลางสหรัฐ (เฟด) จะยังไม่ปรับขึ้นอัตราดอกเบี้ยในการประชุมนโยบายการเงินในเดือนก.ย. หลังสหรัฐเปิดเผยข้อมูลจ้างงานนอกภาคเกษตรที่น่าผิดหวัง
ตลาดหุ้นสหรัฐปรับตัวลดลงหลังจากกระทรวงแรงงานสหรัฐรายงานว่า ตัวเลขการจ้างงานนอกภาคเกษตรเพิ่มขึ้น 151,000 ตำแหน่งในเดือนส.ค. ขณะที่อัตราการว่างงานทรงตัวที่ระดับ 4.9%
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนตุลาคม เพิ่มขึ้น 1.28 ดอลลาร์ ปิดที่ 44.44 ดอลลาร์ต่อบาร์เรล ส่วนเบรนต์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.38 ดอลลาร์ ปิดที่ 46.83 ดอลลาร์ต่อบาร์เรล
ราคาทองคำตลาดโคเม็กซ์เพิ่มขึ้น 9.60 ดอลลาร์ ปิดที่ 1,326.70 ดอลลาร์ต่อออนซ์